**PAKKUMUSKUTSE**

Väikeostu hange "Kirjahäki töötuba Sotsiaalkindlustusametile“

**1. Üldandmed**

|  |  |  |
| --- | --- | --- |
| 1.1 | Hankija | SotsiaalkindlustusametRegistrikood 70001975Paldiski mnt 80, 15092 Tallinn  |
| 1.2 | Hanke nimetus  | "Kirjahäki töötuba Sotsiaalkindlustusametile“ |
| 1.3 | E-posti aadress teabe saamiseks ja pakkumuste esitamiseks | Helen.Lukepak@sotsiaalkindlustusamet.ee |
| 1.4 | **Pakkumuste esitamise tähtaeg**  | Hiljemalt 10.10.2025 kell 17.00.Pärast nimetatud tähtaega esitatud pakkumusi arvesse ei võeta.  |
| 1.5 | Pakkumuse jõusoleku tähtaeg pakku­muste esitamise tähtajast arvates | **60 päeva**. Pakkumuse esitamisega loetakse, et pakkumus on jõus vähemalt nimetatud aja jooksul ning pakkuja ei pea pakkumuse jõusoleku tähtaega pakkumuses eraldi märkima. |

**2.Tehniline kirjeldus**

Soovime hankida Sotsiaakindlustusameti teenistujatele praktilise koolituse, mille eesmärk on ametikirjade selguse, arusaadavuse ja mõjususe suurendamine.

Probleemiks on et ametlikes kirjades peavad olema paragrahvid ja viited seadustele, aga kuidas sinna lisada inimlikku ja selget sõnastust, et me tunduksime empaatilisemad ja hoolivamad.

Soovime oma ametitekstidest ja kirjadest eemaldada kantseliiti, muuta sõnastust selgemaks ja sihtgrupile arusaadavamaks, parendada kirja struktuuri jne.

**Koolitusele esitatvad nõuded:**

* Koolitus peab olema praktilise suunitlusega, et osalejad saaksid päriselt oma enda igapäevases töös kasutatavat kirja aluseks võtta, seda hinnata ning seda samm-sammult analüüsida ja parendada.
* Osalejad peavad saama omavahel arutada, üksteisega kogemusi ja praktikaid jagada. Koolituse ülesehitus peaks olema häkatoni formaadis.
* Koolituse tulemusel osalejad mõistavad selge ja mõjusa kirja kirjutamise põhimõtteid ning testimise ja mõju hindamise võtteid.
* Koolituse väljundiks on osalejate poolt loodud ja katsetatud kirjaversioonid, mida saab koheselt tööpraktikas rakendada ja mis on kantseliidi vabad ja mõjuvad hoolivalt ja on sihtrühmale arusaadavad ja selgesti mõistetavad.
* Koolitus peab olema 2-päevane, millele võib eelneda ja/või järgneda jätkukohtumisi ning kahe koolituspäeva vahele peab osalejatele jääma praktiline kodutöö, et teadmised saaksid reaalselt tööellu rakenduda.

**Koolitajale esitatavad nõuded:**

* Koolitajal peab olema kogemus avalikus sektoris sarnastel teemadel koolituste läbiviimisel.

**Koolituse sihtgrupp:** Sotsiaalkindlustusameti teenistujad, kes saadavad asutusest välja kirju.

**Sihtgrupi suurus:** Kokku on sihtrühma suurus ca 150 teenistujat.

**Koolituse toimumise aeg ja koht:**

Koolitused peavad aset leidma selle aasta jooksul. Ühes koolitusgrupis on kuni 20 osalejat. Koolitused võivad toimuda nii Tallinnas kui Tartus.

Lisaväärtus on kui pakkujal on koolituseks võimalus pakkuda enda ruume, eeldusel, et ruumid on privaatsed ja sinna ei pääse kõrvalised isikud.

Pakkumises palun välja tuua mitu koolitusgruppi saate selle aasta jooksul koolitada ja toimumiste võimalikud kuupäevad.

Pakkumises palun mh esitada:

* Koolitaja nimi ja lühitutvustus (ettevõtte nimi +registrikood). Lisaks välja tuua varasemad sarnased kogemused.
* Koolituse kavand, mis arvestab meie ootustega (eesmärk, teemad, metoodikad, õpiväljundid, ajakava)
* Koolituse maksumus KM-ta (sisaldades koolituse ettevalmistust, eelkohtumist korraldajatega, koolituse läbiviimist, koolituse materjalid, koolitaja transport jms)

**Pakkumised palun esitada hiljemalt 10.10.2025 kell 17.00.** e-posti aadressile: helen.lukepak@sotsiaalkindlustusamet.ee

Tasumine toimub e-arve alusel. Ettemaksu me ei tee, vajadusel edastame garantiikirja.